[{"text_idx": "#000001", "text": "Proiektu berri bi esku artean, Eskoziara joateko bezperan batu da Mikel Urdangarin musikaria Jon Gomez kazetariarekin Euskalduna jauregian. Baina azken proiektuez bakarrik ez, bizitzaz ere jardun dute luze eta zabal."}, {"text_idx": "#000014", "text": "Pare bat egitasmo ditut. Batetik, 2016an, Teatro Camposen jo genuen Leonard Coheni eskainitako kontzertua bere ingelesezko bertsioekin eta nire euskarazko abestiekin, eta bi urte igaro eta gero, biniloan aterako da udazkenean. Nahiko gauza bitxia da. Aterako da ikusten dugulako grabatu genuen hura oso polit dagoela; hala uste dugu, behintzat, merezi duela. Bestetik, datorren astean Eskoziara noa. Hango folk talde batek deitu nau euren hurrengo diskoan kantatzeko. Eta noa zer proposatzen didaten entzutera, plana zein den jakitera. Eta hori izango da 2019 bukaera eta 2020ko hasiera, eta horiek biak batuko dira ondo bidean."}, {"text_idx": "#000042", "text": "Ez nabil isolatzeaz. Diotsut bereziki konposatzean bakarrik zaudela, normalean. Horretara noa, batez ere. Zeren gero ni ez naiz pertsona bakartia batere, oso lagunzalea naiz. Gehien maite dudana bizitzan da barra egoki baten taburete eroso bat eta lagunekin zerbeza batzuk hartu eta bizitzaz berba egin. Oso soziala naiz zentzu horretan eta horrek asko elikatzen gaitu, batez ere bizipoza ematen dizulako, eta bizipoza elikadura da. Ari nintzazun konposizio momentuaz, batez ere."}, {"text_idx": "#000043", "text": "Mikel Urdangarin Googlen sartuz gero, askok estilo intimistatzat jotzen zaitu, erromantikotzat ere bai. Zuk zela etiketatuko zenuke, etiketen mundu madarikatu honetan, zeure burua?"}]